पंचायत चुनाव की ड्यूटी में लापरवाही बरतने वाले कर्मचारी पर होगी कार्रवाई : सांगवान
डीसीएवंजिला निर्वाचन अधिकारी अशोक सांगवान ने बताया कि राज्य चुनाव आयोग हरियाणा ने पंचायती राज संस्थाओं के आम चुनाव की अधिसूचना जारी कर दी है। जिसके अनुसार जिला अम्बाला में पंचायती चुनाव 10 जनवरी, 17 जनवरी 24 जनवरी 2016 को तीन चरणों में करवाया जाना सुनिश्चित है।
उन्होंने बताया कि चुनावी कार्यों को सुचारू रूप से संपन्न कराने के लिए जिले के समस्त कार्यालयों से अधिकारियों कर्मचारियों की चुनावी ड्यूटी लगाई गई है। जिला निर्वाचन अधिकारी ने बताया कि जिला अम्बाला के सभी कार्यालय अध्यक्षों को स्पष्ट निर्देश दिए गए हैं कि उनके अधीन कार्यरत अधिकारियों कर्मचारियों, जिनकी ड्यूटी चुनाव कार्य के लिए लगाई गई है, उन्हें निश्चित समय स्थान पर चुनावी ड्यूटी ग्रहण करना सुनिश्चित कराएं। किसी भी साधारण परिस्थितियों में कोई अधिकारी कर्मचारी अपनी ड्यूटी कटवाने के लिए अनुरोध नहीं करेगा। अशोक सांगवान ने स्पष्ट किया कि यदि किसी अधिकारी कर्मचारी द्वारा पंचायत चुनाव ड्यूटी में लापरवाही बरती गई तो उसके विरुद्घ हरियाणा पंचायती राज अधिनियम 1993 की धारा 185 के तहत नियमानुसार कानूनी कार्रवाई अमल में लाई जाएगी।
hin_Deva hin_Deva hin_Deva